Document ID: /fineweb-2-swissfilter-quality_10-filterrobots/filtered/01565.jsonl.gz/0

Den muslimske Rashdan-klan tegner i disse dag et rosenrødt billede af afdøde 20-årige Mustafa Ibrahim Rashdan, der lørdag aften blev skuddræbt i et bandeopgør i Nordsjælland.
“Min søn var en sød dreng,” erklærer Mustafa Rashdans far. Faren er mangeårig underviser på en lokal koranskole, hvor man skal “praktisere islam” og “kende de religiøse pligter” for at være med i skolens ‘forældrekreds’.
Mustafa Rashdan, der døde i et skud- og knivopgør mellem rivaliserende bandefolk (opgørets parter var angiveligt folk fra banden Loyal To Familia og medlemmer af Hells Angels, der tidligere har været medlemmer af LTF), skulle 9. april 2019 være mødt i retten. Han og to nære venner skulle modtage en dom for at have videreført den ulovlige indvandrerbande Loyal To Familia.
De tre kriminelle solgte ifølge politiet narkotika iført bandetøj og havde vagter, der skulle sikre dem mod politiet. Da politiet anholder Mustafa Rashdan i efteråret 2018, har han hash på sig, og i den bil han opholder sig i, er der også hash.
Politiet har flere beviser på den unge muslims narkohandel. Mustafa Rashdans mobiltelefon er fyldt med sms’er, hvor han nævner beløb på 200, 300 og 500 kroner. Priserne er på den narko, som han sælger i indvandrerghettoen, som han er vokset op i.
Under et retsmøde i vinteren 2018 indrømmer Mustafa Rashdan, at han har været tilknyttet den stærkt kriminelle bande Loyal to Familia.
Mustafa Rashdan dør lørdag i et bandeopgør, hvor han ifølge politiet er deltagende part. Hans far skriver dette til Ekstra Bladet: “Mustafa var en rigtig sød dreng, der ikke har noget med bander at gøre.”
Mustafa Rashdan har selv meddelt, at han var medlem af Loyal To Familia, der ledes af den pakistanske morder Shuaib Khan, der i øjeblikket menes at opholde sig i Spanien, hvor han ifølge rygter i det kriminelle miljø står for organisering af hashtransporter til Danmark.
Mustafa Rashdans far, der er en slags forkynder af islam i moskeer og i andre sammenhænge, fortsætter sit forsvar af Mustafa Rashdan: “Tværtimod blev han nærmest tvunget til at være med i dette dårlige miljø.”
Dette ‘dårlige miljø’ skabte hans søn øjensynligt ved at sælge narkotika i sit eget nærområde, og politiet kan i dag bevise det med sms’er fra Mustafa Rashdans telefon.
Den muslimske far anerkender dog ikke dansk politis beviser mod sin søn: “Det eneste, han gjorde, var, at han hang ud med dem. Mange af dem er jo hans barndomsvenner.”
Det skræmmende er, at selv samme far tidligere har været ansat af Fredensborg Kommune. Her skulle den meget religiøse far modarbejde bandekriminalitet i blandt andet det ghettoområde, hvor sønnen bedrev bandevirksomhed.
Noget kan tyde på, at netop farens personlige opfattelse af, hvad der er rigtig og forkert opførsel, har været i konflikt med det arbejde, som han skulle udføre for kommunen. Læser man farens udtalelser, så tyder det på, at han ikke kan vurdere sønnens grove kriminalitet.
Faren til det nu afdøde bandemedlem er da også mest ærgerlig over, at alle oplysningerne om sønnens kriminalitet kommer frem i dagens lys, og han skriver videre: “Derfor ærgrer det mig, samt familien, det der er omtalt i medierne.”
Mustafa Rashdans onkel er fuld af lovord om familiens afdøde LTF-bandemedlem: “Mustafa har ikke været en af dem, der har løbet rundt og lavet ballade. Han var ingen ballademager.”
Ordene falder, mens onklen står med en islamisk bedekrans i hånden og koncentrerer sig om Allah og islam.
Man har tydeligvis en tvivlsom tilgang til betegnelsen “ballademager” i Rashdan-klanen.
Mustafa Ibrahim Rashdan og to venner skulle have været i retten 9. april 2019 vedrørende hashhandel og medlemskab af Loyal To Familia. Deres udenlandske forsvarsadvokat, der tidligere har ernæret sig som tryllekunstner, bad domstolen om at udskyde retsmødet, fordi Mustafa Rashdans nære bandevenner er meget “berørte” af situationen.
Faren til den dybt kriminelle muslim Mustafa Rashdan beskriver den kriminelle søn som en mand, der “var elsket af alle”. Mustafa Rashdan var den næstældste i en søskendeflok på otte børn, og familiens sociale medier bugner med islamiske hilsner: “Vi tilhører Allah, og vi vender tilbage til ham.”